
				JUSTIZIA ADMINISTRAZIOA

				BILBOKO LEHEN AUZIALDIKO 2 ZENBAKIKO EPAITEGIA

				4826

				EDIKTUA, utzarazpenari eta errentak erreklamatzeari buruzko 615/2014 hitzezko judizioaren ondoriozkoa.

				Bilboko Lehen Auzialdiko 2 zenbakiko Epaitegia.

				Judizioa: Utzarazpena egiteko hitzezko judizioa. 615/2014.

				Demandatzailea: Javier Sanchez Mañoso.

				Abokatua: Jon Ugutz Larrinaga Zulueta.

				Prokuradorea: Ibon Bilbao Cabarcos.

				Demandatua: Francisco Javier Martinez Perez eta Esteban Rodriguez Brull.

				Gaia: utzarazpena eta errentak erreklamatzea.

				 

				Judizio horretan, epaia eman da, 2015-09-24an.

				Esteban Rodriguez Brull demandatuaren egungo bizilekua ezezaguna denez, aipatutako ebazpena Euskal Herriko Agintaritzaren Aldizkarian argitaratutako ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluan xedatutakoaren arabera.

				Ebazpen horren aurka, demandatu auzi-iheslariak apelazio-errekurtsoa aurkez dezake, Bizkaiko Probintzia Auzitegian (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta zein diren apelatutako ebazpena eta aurkaratutako erabakiak (PZLb, 458.2 artikulua).

				Errekurtsoa jarri ahal izateko, 50 euroko gordailua jarri behar da, eta, hori egin ezean, ez da bera izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santander banketxean duen Gordailuan eta Zainpean jartzeko Kontuan (4706 0000 00 0615 14). Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOko 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak.

				Jakinarazten den ebazpenaren testu osoa eskura du interesdunak, epaitegi honetako bulego judizialean.

				Bilbao (Bizkaia), 2015eko urriaren 19a.

				JUSTIZIA ADMINISTRAZIOAREN LETRADUA.

